

**Кейбір акционерлік қоғамдардың мәселелері**

Қазақстан Республикасы Премьер-Министрінің Өкімі 1999 жылғы 4 наурыз N 27-ө

      Қазақстан Республикасы Президентінің "Акционерлік қоғамдардың жекелеген мәселелері" туралы 1999 жылғы 18 ақпандағы N 8 қаулысын іске асыру, сондай-ақ кейбір акционерлік қоғамдарды басқаруға байланысты бірқатар мәселелерді реттеу мақсатында:   
      1. Қазақстан Республикасы Қаржы министрлігінің Мемлекеттік мүлік және жекешелендіру департаменті (А.М.Шоқпытов) заңдарда белгіленген тәртіппен:   
      1) үш күндік мерзім ішінде Қазақстан Республикасының Үкіметіне келісу үшін мемлекеттің 100 проценттік қатысуымен мына:   
      "Қазатомөнеркәсіп" ұлттық акционерлік компаниясы;   
      "Эйр Қазақстан";   
      "Электр желілерін басқару жөніндегі қазақстандық компания";   
      "Қазақойл" ұлттық мұнай-газ компаниясы";   
      "Азық-түлік келісім-шарт корпорациясы;   
      "Қазтеңізкөлікфлот" ұлттық теңіз кеме жүзу компаниясы";   
      "НСБК-топ" ұлттық инвестициялық қаржы акционерлік компаниясы" акционерлік қоғамдарының директорлар кеңесін сайлау туралы қажетті шешімдер мен басқарма төрағаларының (президенттерінің) кандидатуралары бойынша ұсынымдардың жобасын енгізсін;   
      2) үш күндік мерзім ішінде Қазақстан Республикасының Үкіметіне келісу үшін "ҚазТрансОйл" акционерлік қоғамына қатысты осындай шешімдердің жобаларын енгізсін;   
      3) жоғарыда көрсетілген акционерлік қоғамдардың директорлар кеңесін сайлағаннан кейін олардың мынадай рәсімдерді:   
      оларды сайлауды Қазақстан Республикасының "Акционерлік қоғамдар туралы" Заңына сәйкес келтіру мақсатында тиісті акционерлік қоғамдар басқармаларының төрағаларын (президенттерін) сайлауды (қайта сайлауды);   
      тиісті акционерлік қоғамдар басқармаларының төрағаларымен (президенттерімен) келісім-шарттар жасасуды жүргізуін қамтамасыз етсін;   
      3) мемлекеттің қатысу үлесі бар акционерлік қоғамдардың жарғыларына:   
      жарғыларды Қазақстан Республикасының "Акционерлік қоғамдар туралы" Заңына сәйкес келтіру мақсатында өзгерістер;   
      өз құзыретінің шегінде акционерлік қоғамдар басқармаларының

төрағаларымен (президенттерімен) міндетті келісім-шарттар жасасуды

көздейтін толықтырулар енгізуді қамтамасыз етсін;

     4) акционерлік қоғамдар басқармаларының төрағаларымен

(президенттерімен) жасалатын Үлгі келісім-шарттың жобасын Қазақстан

Республикасы Үкіметінің келісуіне енгізсін;

     5) осы өкімнен туындайтын өзге де шараларды қолдансын.

     2. Осы өкімнің орындалуын бақылау Қазақстан Республикасы Премьер-

Министрінің Кеңсесіне жүктелсін.

     Премьер-Министр

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК